Document ID: 32008D0423

ODLOČBA KOMISIJE
z dne 8. maja 2008
o določitvi novega roka za predložitev dosjejev za nekatere snovi, ki jih je treba proučiti v okviru 10-letnega programa iz člena 16(2) Direktive 98/8/ES Evropskega parlamenta in Sveta
(notificirano pod dokumentarno številko C(2008) 1736)
(2008/423/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (1) ter zlasti drugega pododstavka člena 12(3) Uredbe,
ob upoštevanju naslednjega:
(1)
V Uredbi (ES) št. 1451/2007 je določen seznam aktivnih snovi, ki jih je treba oceniti zaradi njihove možne vključitve v priloge I, IA ali IB k Direktivi 98/8/ES Evropskega parlamenta in Sveta (2).
(2)
Za mnoge kombinacije snovi/vrst proizvodov, vključene v navedeni seznam, so se bodisi vsi udeleženci umaknili bodisi države članice, imenovane za poročevalke pri ocenjevanju, niso prejele dosjejev do rokov iz člena 9 Uredbe (ES) št. 1451/2007.
(3)
Zato je Komisija v skladu s členom 11(2) Uredbe (ES) št. 1451/2007 o tem obvestila države članice. Navedeno obvestilo je bilo objavljeno v elektronski obliki 22. junija 2007.
(4)
V treh mesecih po elektronski objavi navedenega obvestila so nekatere osebe izrazile zanimanje, da bi prevzele vlogo udeležencev za nekatere zadevne snovi in vrste proizvodov v skladu s členom 12(1) Uredbe št. 1451/2007.
(5)
Zato je treba določiti nov rok za predložitev dosjejev za te snovi in vrste proizvodov.
(6)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Za snovi in vrste proizvodov iz Priloge je novi rok za predložitev dosjejev 30. junij 2009.
Člen 2
Ta odločba je naslovljena na države članice.
V Bruslju, 8. maja 2008

Labels: 3
1
6